## El Museu de Belles Arts de Castelló oferix un concert amb sons sefardites del grup De Soprano i Arpa

*** El grup presenta *Anemocòria*, un disc en el qual recorren el passat poètic-musical sefardita
* El concert, que forma part del cicle ‘Nits al Claustre’, té lloc el dijous 25 de juliol a les 22:30 hores**

La Conselleria d’Educació, Cultura, Universitats i Ocupació, a través de l’Institut Valencià de Cultura (IVC), continua amb la programació estival del cicle ‘Nits al Claustre’ del Museu de Belles Arts de Castelló amb el concert de la formació De Soprano i Arpa, que tindrà lloc el dijous 25 de juliol, a les 22:30 hores.

El grup, format per la veu de Quiteria Muñoz i l’arpa d’Úrsula Segarra, acompanyats en esta ocasió per la percussió d’Onofre Serer, presenta en el claustre del Museu de Belles Arts de Castelló *Anemocòria*, el seu tercer treball discogràfic. Es tracta d’un projecte en el qual, a través de la música i la paraula, transiten per un ampli repertori de cançons de diferents èpoques i llocs del món.

Moltes de les composicions del seu últim treball estan vinculades al viatge que van fer els sefardites expulsats en 1492 al voltant del Mediterrani, incloent-hi cançons tradicionals, cobles, seguidilles i danses espanyoles, que acosten al públic la música popular espanyola i el ric repertori poètic-musical de la tradició sefardita.

El concert forma part del cicle ‘Nits al Claustre’ que oferix durant este estiu sis concerts en el claustre del Museu de Belles Arts de Castelló. Després de l’actuació de la formació De Soprano i Arpa, el cicle obrirà el mes d’agost amb el concert del grup Ombligo, integrat pels madrilenys Anika i Ángel Càceres (1 d’agost) i finalitzarà el 8 d’agost amb el grup Reina Roja i amb el seu espectacle *Un sol co*r.

Tots els concerts del cicle són amb entrada lliure fins que es complete l’aforament. Una vegada iniciat l’espectacle no es permet l’accés al recinte.

Fecha: 24/07/2024